Ernest Renan

**Joseph Ernest Renan** (Tréguier, Frantzia, 1823ko otsailaren 28a – Paris, Frantzia, 1892ko urriaren 2a) filosofoa, historialaria eta idazlea izan zen. Batez ere erlijioaren historialari eta historiaren filosofo gisa nabarmendu zen.
 

## Bizitza 
[thumb|260px|Ernest Renanen jaiotetxea, [Tréguier herrian (Bretainia). Gaur egun, haren bizitzari eta lanari buruzko museoa da.]]
Bere jaioterriko apaizgaitegian hasi zituen ikasketak, baina karrera utzi zuen, fede krisi baten pean zegoenean, eta Parisko Unibertsitatera joan zen. 1847an Volney saria eskuratu zuen *Essai historique et theórique sur les langues sémitiques* (*Hizkuntza semitikoei buruzko saiakera historikoa eta teorikoa*) saiakera liburuari esker. 1848. urteko iraultzan oinarriturik, *L´Avenir de la science* (*Zientziaren etorkizuna*) obra idatzi zuen, humanismoaren eta zientziaren bidez, gizadiaren askatasuna iritsiko zela proposatzen zuena. Aipatutako tesia *Études d´histoire religieuse* (1857, *Erlijio-historiaren azterketak*) eta *Essais de morale et de critique* (1859, *Kritika eta moralari buruzko saiakerak*) obretan zabaldu eta ondu zuen. Obra horietan, halaber, zibilizazioaren oinarri etikoak argitzeko erlijioaren jatorriak ikertzea proposatu zuen, eta gizartearen erreforma aristokrata intelektualek bideratu behar zutela azaldu zuen.

1862. urtean, Libanon eta Sirian zehar arkeologia espedizio bat egin ondoren, hebreerako katedradun izendatu zuten Frantziako Collègen. Sarrerako hitzaldi iskanbilatsua izan zuen, ordea, Jesusi *gizon konparaezina* deitu baitzion, eta Elizaren presioz kargutik kendu zuten. Urtebete geroago argitaratu zuen *Vie de Jésus* (*Jesusen bizitza*), *Histoire des origines du christianisme* (1863–1881, *Kristautasunaren jatorriaren historia*), zazpi liburukiz osaturiko bildumako lehen alea. 1870ean unibertsitateko kargua itzuli zioten. Bere bizitzako azken urteetan errepublikaren aldeko agertu zen. Harena da, halaber, *Histoire du peuple d´Israël* (1887–1893, *Israelgo herriaren historia*) obra.

## *Zer da nazioa?* liburua 
Bere teoria politikoak, batez ere nazioaren identitatearekin loturikoak oso ezagunak bihurtu ziren. Aldi berean, influentzia handia izan zuten nazionalismoaren teorian bere idei askorekin kontradikzioak zituen Fichte alemaniarrarekin batera.

Liburu ezagunena ''Qu'est-ce qu'une nation?* (Zer da nazioa?) izan zen, eta hor nazioaren bere teoria politikoei buruz idatzi zuen. Herrialde mugakideen arteko muga arazoak konpontzeko, bertako herritarrei iritziaren aldekoa zen, erreferendumak eginez. Hona hemen zati bat:

Hainbat autorek *Zer da nazioa?* liburua teorizazio politikoa beharrean testuinguruak baldintzatutako Renanen aldarri patriotiko eta oportunista dela defendatzen dute. Frantzia-Prusia Gerran Frantziak Alsazia eta Lorrena galdu ondoren horien frantsestasuna aldarrikatu nahi du Renanek. Aldiz, *Zer da nazioa?* konferentziako argudioak Renanen pentsamendu arrazista eta antidemokratikoarekin ez direla koherenteak azalduko dute autore horiek.

## Erreferentziak 
## Bibliografia 
* Azurmendi, J. 2003: Humboldt eta Renanen nazio kontzeptua, *RIEV*, 48:1, S. 91-124. ISSN 0212-7016.
* Azurmendi, J. 2014: *Historia, arraza, nazioa. Renan eta nazionalismoaren inguruko topiko batzuk'', Donostia: Elkar. 

## Kanpo estekak